Varhaisperunan kesäheilat

Anna savun maustaa varhaisperunat syleilyllään. Tuttu tilli hurmaa potut yhä uudelleen ja tuhti tahini viettelee uusiin makuelämyksiin.

|  |
| --- |
| TILLI ja perunat ovat suven tunnetuin makupari. Mausta varhaisperunat itse tehdyllä tillisuolalla tai tarjoa uunissa paahdetut perunat tillituorejuuston kera. Hehkuvan vihreä perunasalaatti syntyy sekoittamalla raikas tillipesto keitettyihin varhaisperunoihin |
| TAHINI on varhaisperunan eksoottinen kumppani Lähi-Idästä. Ohenna murskatuista seesaminsiemenistä valmistettu tahinitahna sitruunalla ja vedellä. Käytä perunasalaatin kastikkeena. Helppo dippi grillatuille perunoille syntyy sekoittamalla kermaviiliä, chiliä ja tahinia. Kokeileva kesäkokki lisää tahinia kattilaan keitettyjen pottujen joukkoon ja hyrskyttelee sekaisin |
| SAVU tuo varhaisperunoihin kotoisan ja kesäisen maun. Kypsennä pestyt perunat savustuspussissa tai – pöntössä. Tarjoa savuperunat grilliruoan lisukkeena tai sujauta kalakeittoon tai salaattiin. Savupotut maistuvat mainioilta myös juhannuspöydässä sillileipien päälle viipaloituna. |